യാത്രക്കാര്ക്ക് ഭീഷണിയായി വളഞ്ഞ പോസ്റ്റ് തിരുവനന്തപുരം: കല്ലബലം ജംഗ്ഷനില് യാത്രക്കാര്ക്ക് ഭീഷണിയായി വളഞ്ഞ ഇലക്ട്രിക് പോസ്റ്റ്. ഒരുമാസം മുന്പ് വാഹനം ഇടിച്ചാണ് പോസ്റ്റ് വളഞ്ഞത്. രാത്രി അമിത വേഗതയില് വന്ന വാന് നിയന്ത്രണം തെറ്റി പോസ്റ്റില് ഇടിക്കുകയായിരുന്നു. ഒരു വശത്തേക്ക് ചരിഞ്ഞ പോസ്റ്റ് ഇതുവരെയും മാറ്റി സ്ഥാപിച്ചിട്ടില്ല. ഇടിച്ച വാഹനം നഷ്ട പരിഹാരമായി ഒന്നേമുക്കാല് ലക്ഷത്തോളം രൂപ കെ.എസ്.ഇ.ബിയില് കെട്ടിവച്ചിരുന്നു. അതെ സ്ഥലത്ത് തന്നെ പകരം പുതിയ പോസ്റ്റ് സ്ഥാപിച്ചുവെങ്കിലും ലൈനുകള് ഒന്നും മാറ്റി സ്ഥാപിച്ചിട്ടില്ല. 11 കെ.വി ഉള്പ്പെടെയുള്ള ലൈനുകളും, കേബിള് വയറും എല്ലാം പഴയ പോസ്റ്റില് തന്നെയാണ്. ഇടിയുടെ ആഘാതത്തില് പോസ്റ്റ് വളഞ്ഞ് നില്ക്കുന്നതിനാല് ഉയര്ന്ന വാഹനങ്ങള് കേബിളില് തട്ടാന് സാദ്ധ്യതയുണ്ട്.The post യാത്രക്കാര്ക്ക് ഭീഷണിയായി വളഞ്ഞ പോസ്റ്റ് first appeared on MalayalamExpressOnline.